করণীয় : চিকেনপক্সের উপসর্গগুলো বিশেষ করে শরীরে গোটা ওঠার সাথে সাথেই আক্রান্ত ব্যক্তিকে পরিবারের অন্যদের থেকে আলাদা করে রাখা উচিত, যাতে করে এই অসুখ অন্যদের মধ্যে না ছড়ায়। তার সর্দি, কাশি, থুথু ইত্যাদি নিষ্কাশনের জন্য আলাদা বাথরুম, আলাদা বেসিন প্রভৃতির ব্যবস্থা করা উচিত। রোগীকে বেশি করে পানি পান করা উচিত। রোগীকে বেশি করে শাকসবজি ও ফলমূল বিশেষ করে করলা, শজনে, কচুশাক, গাজর, ঢেঁড়স, মাল্টা, কমলালেবু, লেবু, সফেদা, স্ট্রবেরি ইত্যাদি খাওয়া উচিত। এগুলোতে প্রচুর পরিমাণে এন্টি অক্সিডেন্ট ও প্রয়োজনীয় খনিজ উপাদান থাকে বলে রোগীর রোগ প্রতিরোধ ক্ষমতা বৃদ্ধি করে।